Document ID: 31986L0199

Osma direktiva Komisije
z dne 26. marca 1986
o prilagoditvi Prilog II, IV in VI Direktive Sveta 76/768/EGS o približevanju zakonodaje držav članic v zvezi s kozmetičnimi izdelki tehničnemu napredku
(86/199/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki [1], kakor je nazadnje spremenjena z Direktivo 86/179/EGS [2], in zlasti členov 5 in 8(2) direktive,
ker je zaradi varovanja javnega zdravja treba predpisati merila čistote za heksaklorofen in triklokarban;
ker se na podlagi razpoložljivih informacij nekatere začasno dovoljene snovi in konzervansi lahko dokončno dovolijo, medtem ko je treba druge dokončno prepovedati ali jim podaljšati dovoljenje za določeno nadaljnje obdobje;
ker so ukrepi, predvideni v tej direktivi, v skladu z mnenjem Odbora za prilagajanje tehničnemu napredku direktiv za odpravo tehničnih ovir pri trgovanju s kozmetičnimi izdelki,
SPREJELA NASLEDNJO DIREKTIVO:
Člen 1
Direktiva 76/768/EGS se spremeni, kakor sledi:
1. v Prilogi II se številka 221 nadomesti z: "221. Živo srebro in njegove spojine, razen izjem, navedenih v Prilogi V in delu 1 Priloge VI.";
2. del 1 Priloge IV ter del 1 in del 2 Priloge VI se nadomestijo s prilogama 1 in 2 te direktive.
Člen 2
1. Države članice sprejmejo potrebne ukrepe, da od 1. januarja 1988 niti proizvajalci niti uvozniki s sedežem v Skupnosti ne bodo dajali na trg izdelkov, ki ne ustrezajo zahtevam te direktive.
2. Države članice sprejmejo potrebne ukrepe, da se izdelki, navedeni v odstavku 1, po 31. decembru 1989 ne morejo več prodajati ali drugače dajati končnemu potrošniku.
Člen 3
1. Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1986. O tem takoj obvestijo Komisijo.
2. Države članice sporočijo Komisiji besedila določb nacionalne zakonodaje, sprejete za področje, ki ga zajema ta direktiva.
Člen 4
Ta direktiva je naslovljena na države članice.
V Bruslju, 26. marca 1986

Labels: 0
1
15
17